5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1293 της 5/15 Δεκ. 1951. Περί εγκρίσεως εφαρμογής των διατάξεων του υπ’ αριθ. 145/1946 Ν.Δ/τος επί των αναγκαστικών απαλλοτριώσεων ακινήτων δι’ εκτέλεσιν προβλεπομένων έργων τουρισμού. Λάβον υπ’ όψιν: 1)Την υπ’ αριθ. 24472 από 29 Νοεμ. 1951 πρότασιν του Υπουργείου Εμπορίου, 2)τας διατάξεις του εδάφ. 2 της παρ.4 του άρθρ.3 του Ν.Δ. 694/48 «περί ρυθμίσεως ζητημάτων αφορώντων εις το Αμερικανικόν πρόγραμμα βοηθείας προς την Ελλάδα» και 3)τας διατάξεις του Ν.Δ. 145/1946 «περί αναγκαστικών απαλλοτριώσεων και επιτάξεων δια την ανοικοδόμησιν της Χώρας», αποφασίζει: Εγκρίνει, όπως, επί των αναγκαστικών απαλλοτριώσεων ακινήτων των ενεργουμένων δι’ εκτέλεσιν του υπό του προγράμματος βοηθείας προβλεπομένων έργων τουρισμού εν γένει, εφαρμοσθώσιν εν όλω αι διατάξεις του υπ’ αριθ. 145/1946 Ν.Δ/τος «περί αναγκαστικών απαλλοτριώσεων και επιτάξεων δια την ανοικοδόμησιν της Χώρας». Εγκρίνει, όπως, η κήρυξις της απαλλοτριώσεως δια τα ως άνω έργα ενεργείται δι αποφάσεων του κ. επί του Εμπορίου Υπουργού δημοσιευομένων δια της Εφημερίδος της Κυβερνήσεως. 